**O stea**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a mai aprins iarăşi o stea

Şi altele s-or mai aprinde,

Vulcan nestins e umbra mea,

Pământul nu mă mai cuprinde!

S-a mai aprins iarăşi o stea,

Un colţ de zare străluceşte,

O lacrimă curge din ea

Şi în pământ se zvârcoleşte.

Rămân la capăt de hotar

Câteva rânduri despletite

Ce plâng al lumii gând hoinar

La capul unei cruci albite.

O lacrimă dintr-un ocean

Îşi cântă dorul pe o strună,

În cer se-adună an de an

Mai multe stele de lumină.

S-a mai aprins iarasi o stea

Ce crucea nopţii luminează,

Crâmpei de cer poartă în ea

Şi-n gânduri mi se furişează.

S-a mai aprins iarăşi o stea…